Оҭар Хәынҵариа зегь раасҭа гәыҵхас имаз аԥсуа музикатә рҳәагақәа реиқәырхара, урҭ ажәлар рхы иадырхәо, имыӡыртә аҟаҵара акәын.
Аԥсны Жәлар рартист, акомпозитор Оҭар Хәынҵариа лассы-лассы ажәлар рашәақәеи аркәашагатә мелодиақәеи дрызхьаԥшуан, аус рыдиулон, ирҿыцуан. Дара ԥхасҭамтәкәа, ршьагәыҭ ааныжьны, ирбеианы азыӡырҩцәа ирыдигалон. Иара ирҿиамҭақәа зегьы ажәлар рҿаԥыцтә ҳәамҭақәа ирзааигәан еснагь.